એક પછી એક પોતાની દરેક ફિલ્મથી કંગના રાણાવતે પોતાની અભિનયક્ષમતા સાબિત કરી છે. કામ પ્રત્યે તેની લગન જગજાહેર છે. નાની ઉંમરમાં બોલિવૂડમાં તેને ઓળખ મળી ગઇ. હવે તો તે એવી હીરોઇન બની ગઇ કે જેને ફિલ્મોને હિટ કરાવવા માટે કોઇ હીરોની પણ જરૂર નથી. કંગના એવી અભિનેત્રી છે, જેની કોઇ પણ ફિલ્મ ખાન વગર પણ ૧૦૦ કરોડનો આંકડો પાર કરી લે છે. એવી અભિનેત્રી કે જેણે આજ સુધી બોલિવૂડના કોઇ મોટા ખાન સાથે કામ કર્યું નથી, છતાં પણ તેની ગણતરી બોલિવૂડની સૌથી ટોપ અભિનેત્રીઓમાં થાય છે. આ જ વાત કંગના રાણાવતને બોલિવૂડની ક્વીન બનાવે છે.